section_heading: Osoblje
paragraph_text: Među zaposlenima u Uredu predsjednika, najveći dio - njih 90 - otpada na tzv. tehničku službu. U nju se ubraja 37 ugostiteljskih djelatnika. Tu su kuhari, pomoćni kuhar, konobari, slastičar, skladištari, ekonom. Na raznim poslovima unutarnjeg održavanja kompleksa radi 16 ljudi (spremačice, domaćica, pralja, krojač, cvjećarice). U predsjedničkom kompleksu radi i 12 vrtlara te jednako toliko ljudi zaduženih za tehničko održavanje, od klime i grijanja, preko električnih instalacija do domara zaduženog za brze priručne popravke. Na sve to, broju zaposlenih pribrojeni su i voditelji svake pojedine službe.